Nanny McPhee and the Big Bang

Nanny McPhee and the Big Bang (sluppet i USA og Canada under tittelen «Nanny McPhee Returns») er en komedie-film fra 2010, regissert av Susanna White. Filmen ble produsert av Tim Bevan, Eric Fellner og Lindsay Doran. Musikk til filmen ble produsert av James Newton Howard Filmen ble produsert av StudioCanal. Dette var en oppfølger til filmen Nanny McPhee fra 2005. Hovedrollene ble spilt av Maggie Gyllenhaal, Ralph Fiennes, Rhys Ifans og Ewan McGregor, Asa Butterfield og Maggie Smith. Filmen hadde premiere i Nord-Amerika den 20. august 2010 av Universal Pictures.

Handlingsreferat 
I år 1943 sliter Isabel Green med å ta vare på familien sin, samtidig som hennes ektemann Rory må slåss under andre verdenskrig. Mellom forsøket på å holde familie-gården gående, og arbeide ved landsby-butikken, drevet av den litt sprø fru Docherty - har Isabel også tre veldig støyende barn å passe på: Norman, Megsie og Vincent. I løpet av krigen blir de to velstående, men pompøse og veldig snobbete søskenbarn, Cyril og Celia, evakuert fra London for å bo sammen med Green-familien på landsbygda. Derfor trenger Isabel hjelp til å passe på alle barna. Når den magiske barnepiken McPhee dukker opp, bruker PcPeee magien sin for å hindre at barna fortsetter å slåss. I mellomtiden har Isabels svoger, Phil, gamblet bort sin halvdel av gården. Han blir derfor jaget av to innleide kvinnelige leiemordere som arbeider for kasino-eieren Mrs. Biggles.

Phil forsøker desperat å få Isabel til å selge halvparten av gården hennes, ved å ta i bruk forskjellige slemme og ondsinnede planer. Men barna finner ut en av planene hans, noe som får dem til å arbeide sammen for å fikse problemene. En dag kommer Phil med et telegram som påstår at Rory skal ha blitt drept i krig. Isabel og alle andre tror på telegrammet, men Norman nekter å tro på at faren virkelig er død. Norman og Cyril ber Nanny McPhee om å ta dem med til War Office i London, hvor faren til Cyril og Celia, Lord Gray er ansatt. Lord Gray forteller Norman at faren hans ikke er død, men er savnet i krig. Det er heller ikke registrert noe telegram som skal ha blitt sendt til moren deres. Guttene forstår derfor at Phil forfalsket telegrammet, i ett nytt forsøk på å overbevise Isabel om å selge gården. Samtidig som guttene befinner seg i London, forsøker Megsie, Celia og Vincent å forhindre Isabel fra å signere papirene og selge hele gården.

Skuespillere 

 Emma Thompson som Nanny McPhee, en magisk barnepasser.
 Maggie Gyllenhaal som Isabel Green (født Carrington) moren til Norman, Megsie og Vincent.
 Rhys Ifans som Phil Green. Onkelen til Norman, Megsie and Vincent's uncle. Broren til Rory.
 Asa Butterfield som Norman Green, den eldste av Green-barna.
 Lil Woods som Megsie Green. Den mellomste, og eneste jenta, av Green-barna.
 Oscar Steer som Vincent Green, den yngste av Green-barna.
 Eros Vlahos som Cyril Gray, den bortskjemte kusinen til Norman, Megsie og Vincent.
 Rosie Taylor-Ritson som Celia Gray.
 Maggie Smith som Agatha Rose Doherty. Eier butikken som Mrs. Green arbeider i.
 Ewan McGregor som Rory Green. Ektemannen til Isabel, og broren til Phil.
 Ralph Fiennes som Lord Gray, faren til Cyril og Celia.
 Sam Kelly som Mr. Algernon Doherty, ektemannen til Mrs. Doherty.
 Sinead Matthews som Miss Topsey, arbeider for Mrs. Biggles.
 Katy Brand som Miss Turvey, en kollega av Miss Topsey.
 Bill Bailey as Farmer MacReadie, en bonde som kjøper grisunger fra Green-familien.
 Nonso Anozie som sersjant Ralph Jeffreys.
 Daniel Mays som Blenkinsop. Sjåføren til Cyril og Celia.
 Ed Stoppard som løytnant Addis, en kollega av Lord Gray.

Eksterne lenker 
 
 film-trailer, youtube.com

Filmer fra 2010
Engelskspråklige filmer
Britiske filmkomedier‎ 
Oppfølgerfilmer